
          ประกาศองค์การบริหารส่วนตำบลสวนหลวง
            เรื่อง  สอบราคาจ้างโครงการซ่อมแซมถนนสายบางลิง-บางไทร (ช่วงที่ 1)  หมู่ที่  6   ตำบลสวนหลวง
***************************

ด้วยองค์การบริหารส่วนตำบลสวนหลวง มีความประสงค์จะสอบราคาจ้างโครงการซ่อมแซมถนนสายบางลิง-บางไทร(ช่วงที่ 1)  หมู่ที่  6  ตำบลสวนหลวง โดยซ่อมแซมถนนกว้าง   4  เมตร   ยาว  3,000  เมตร ซ่อมแซมหลุมบ่อด้วยหินคลุก  320  ลบ.ม.  เกรดปรับด้วยรถเกรดเดอร์พร้อมบดอัดตลอดสาย  และติดตั้งป้ายประชาสัมพันธ์โครงการตามแบบมาตรฐาน  จำนวน 1  ป้าย  งบประมาณตั้งไว้  150,000.- บาท   (หนึ่งแสนห้าหมื่นบาทถ้วน)  กำหนดทำงานแล้วเสร็จ     30   วัน   ตั้งจ่ายจากเงินอุดหนุนทั่วไป 
  ราคากลางของงานก่อสร้างในการสอบราคาครั้งนี้เป็นเงิน   150,000.-  บาท   (หนึ่งแสนห้าหมื่นบาทถ้วน)          ราคากลางของทางราชการดังกล่าวไม่ถือว่าผูกพันที่ผู้เสนอราคาจะต้องพิจารณาไปตามนั้น   ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการ    มาปฏิเสธความรับผิดชอบหรือเรียกร้องค่าก่อสร้างในภายหลังไม่ได้


ผู้มีสิทธิเสนอราคาจะต้องมีคุณสมบัติ ดังนี้
1. ผู้มีสิทธิเสนอราคาจะต้องเป็นนิติบุคคล หรือบุคคลธรรมดา ผู้มีอาชีพรับจ้างทำงานที่สอบราคาดังกล่าว 
2. ไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจหรือหน่วยงานบริหารราชการส่วนท้องถิ่นในขณะที่ยื่นซองสอบราคา
3. มีผลงานประเภทเดียวกันในวงเงินของโครงการ (ดูรายละเอียดแนบท้ายเอกสารสอบราคาจ้างเลขที่  6/25525 )
กำหนดดูสถานที่ก่อสร้าง  ในวันที่   13   เดือนมิถุนายน   พ.ศ. 2555    ระหว่างเวลา  

13.00 น. ถึง  13.30 น. ณ องค์การบริหารส่วนตำบลสวนหลวง  และกำหนดรับฟังคำชี้แจงรายละเอียดเพิ่มเติม  ตามวัน เวลาเดียวกัน ( ผู้ที่ไม่มาดูสถานที่ ตามที่กำหนดถือว่ารู้สถานที่ดีอยู่แล้ว จะมาเรียกร้องสิทธิกับองค์การบริหารส่วนตำบลสวนหลวงภายหลังมิได้)

กำหนดยื่นซองสอบราคาในวันที่  6  เดือนมิถุนายน   พ.ศ.2555   ถึงวันที่ 19 เดือนมิถุนายน พ.ศ.  2555    ระหว่างเวลา  08.30 น.  ถึง 16.30 น.  ณ   ส่วนการคลัง  องค์การบริหารส่วนตำบลสวนหลวง 
กำหนดยื่นซองสอบราคา  ในวันที่  20   เดือนมิถุนายน  พ.ศ.2555   ระหว่างเวลา 08.30 น.  ถึง 16.30 น.   ณ   ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ห้องท้องถิ่นอำเภอเฉลิมพระเกียรติ) 
               กำหนดเปิดซองสอบราคาในวันที่  21   เดือนมิถุนายน พ.ศ. 2555  ตั้งแต่เวลา  11.00  น.  เป็นต้นไป
ณ   ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ   (ห้องท้องถิ่นอำเภอเฉลิมพระเกียรติ)
ผู้สนใจติดต่อขอซื้อเอกสารสอบราคาโครงการฯ ละ  500.-  บาท (ห้าร้อยบาทถ้วน)  ได้ที่องค์การบริหารส่วนตำบลสวนหลวง  ตั้งแต่วันที่  6  เดือนมิถุนายน พ.ศ. 2555  ถึงวันที่  19  เดือนมิถุนายน  พ.ศ.2555  ระหว่างเวลา  08.30-16.30  น. หรือสอบถามทางโทรศัพท์หมายเลข  0-7536-2571  ต่อ 15  ในวันและเวลาราชการ  หรือ www.abtsuanluang.go.th  , www.gprocurement.go.th

ผู้ที่ไม่ซื้อเอกสารสอบราคาไม่มีสิทธิยื่นซองสอบราคา 

จึงประกาศมาเพื่อทราบโดยทั่วกัน



  
               ประกาศ   ณ   วันที่   6   เดือนมิถุนายน   พ.ศ. 2555







บุญยืน  ประทุมมาศ






      (นายบุญยืน    ประทุมมาศ)



                                      นายกองค์การบริหารส่วนตำบลสวนหลวง
